
Për shpronësimin për interes publik të pasurive të paluajtshme, të cilat preken nga ndërtimi i varrezave publike në Bashkinë e Pukës

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë  pronë private për interes publik", me propozimin e Ministrit të Punëve Publike dhe Turizmit Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve që preken nga ndërtimi i varrezave publike në Bashkinë e Pukës.
2. Shpronësimi të bëhet në favor të Bashkisë së Pukës.
3. Pronarët e pasurive të paluajtshme që shpronësohen të kompensohen në vlerë të plotë, sipas listës që i bashklidhet këtij vendimi, për sipërfaqen prej 2725 m2 tokë arë, në shumën  e përgjithshme prej 872 000 (tetëqind e shtatëdhjetë e dy mijë) lekësh.
4. Ky fond të përballohet nga fondet e programit të investimeve publike, zëri "Investime për shpronësime", miratuar për Ministrinë e Punëve Publike dhe Turizmit.
5. Shpenzimet për realizimin e procedurave të shpronësimit dhe kompensimit të jenë në ngarkim të Bashkisë së Pukës, kërkuesit për shpronësim, në shumën 138 000 (njëqind e tridhjetë e tetë lekë.
6. Shpronësimi të fillojë dhe të përfundojë në periudhën 10 deri më 30 nëntor 2001.
7. Pagesa e pronarëve të shpronësuar të kryhet nga Bashkia e Pukës.
8. Ngarkohen Ministria e Punëve Publike dhe Turizmit dhe Prefektura e Qarkut të Shkodrës  për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Ilir Meta

Lista emërore e pronarëve që do të shpronsëohen për ndërtimin e varrezave, publike te Bashkisë së Pukës

	Nr
	Emri, atësia, mbiemri
	Sipërfaqja
m2
	Çmimi
lek/ m2
	Vlera
në lekë

	1
	Halil Mus Laçi
	1413
	320
	452160

	2
	Sherif Osman Laçi
	1090
	320
	348800

	3
	Hamit Kapllan Laçi
	222
	320
	71040

	
	Shuma
	2725
	
	872 000





